stanford-oval/wikipedia huggingface dataset:
เทือกเขาอันนัม

เทือกเขาอันนัมเป็นเทือกเขาใหญ่ที่ทอดยาวผ่านประเทศลาว เวียดนาม และพื้นที่เล็กๆ ทางตะวันออกเฉียงเหนือของกัมพูชา
เทือกเขาอันนัม  (อังกฤษ: Annamite Range, Annamese Mountains, Annamese Range, Annamese Cordillera, Annamite Mountains, Annamite Cordillera) เอกสารไทยเรียก เทือกเขาญวน, เขาญวน หรือ เขาเมืองภูซุน เป็นเทือกเขาในภูมิภาคอินโดจีน มีความยาวประมาณ 1,100 กิโลเมตร (680 ไมล์) เป็นชายแดนตลอดแนวทิศตะวันตกของประเทศเวียดนามต่อกับลาวและทางตอนเหนือของกัมพูชา มีชื่อเรียกในภาษาเวียดนามว่า "สายเจื่องเซิน" (Dãy Trường Sơn) และ "สายภูหลวง" (ພູຫລວງ) ในภาษาลาว
เทือกเขาอันนัม
เทือกเขาอันนัมประกอบด้วยภูเขาและยอดเขาเป็นจำนวนมาก โดยยอดเขาที่สูงที่สุด คือ ภูเบี้ย ที่ความสูง 2,819 เมตร และยังเป็นถิ่นที่อยู่ของชนพื้นเมืองต่าง ๆ รวมทั้งเป็นแหล่งกำเนิดของแม่น้ำหลายสาย
ทางด้านชีววิทยา เทือกเขาอันนัมเป็นที่อยู่ของสัตว์ป่าและพรรณไม้ชนิดต่าง ๆ ซึ่งหลายชนิดเป็นการค้นพบใหม่หรือไม่ได้มีศึกษาทางสัตววิทยามาก่อนจำนวนมาก อาทิ ซาวลา (Pseudoryx nghetinhensis), เก้งยักษ์ (Muntiacus vuquangensis), เก้งเจื่องเซิน (M. truongsonensis), หมูป่าอินโดจีน (Sus bucculentus) เป็นต้น โดยตั้งแต่คริสต์ทศวรรษ 1990 เป็นต้นมา มีการค้นพบผีเสื้อ 2 ชนิด, งู 1 ชนิด, กล้วยไม้ 5 ชนิด และพืชชนิดอื่น ๆ อีก 3 ชนิด โดยเฉพาะกล้วยไม้ที่พบนี้ไม่มีสีเขียวหรือไม่มีคลอโรฟิลล์สังเคราะห์ด้วยแสงแต่ดำรงชีพด้วยการกินอินทรีย์สารที่เน่าเปื่อยเป็นอาหารคล้ายพวกฟังไจแทน
โดยทางกองทุนสัตว์ป่าโลก (WWF) เชื่อว่า เป็นเพราะป่าดิบชื้นแถบนี้ไม่เคยถูกรบกวนจากมนุษย์มาเป็นเวลานานหลายพันปีแล้ว และเชื่อว่ายังมีอีกหลายชนิดที่ยังไม่ได้ถูกค้นพบ
แหล่งข้อมูลอื่น

แผนที่และภาพถ่ายทางอากาศของ เทือกเขาอันนัม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
18°35′30″N 103°48′00″E﻿ / ﻿18.591667°N 103.8°E﻿ / 18.591667; 103.8
เทือกเขาเหิงตฺวั้น

| เทือกเขาเหิงตฺวั้น |
| --- | --- |
เขาก้งก๋า ยอดสูงสุดบนเทือกเขาเหิงตฺวั้นต้วน
จุดสูงสุด
ยอด: เขาก้งก๋า
ความสูง เหนือระดับน้ำทะเล: 7,556 เมตร (24,790 ฟุต)
ข้อมูลเชิงขนาด
ยาว: 900 กม. (559 ไมล์)
ข้อมูลทางภูมิศาสตร์
ประเทศ: ประเทศจีน และ ประเทศเมียนมา
พิกัดเทือกเขา: 27°30′N 99°00′E﻿ / ﻿27.5°N 99°E﻿ / 27.5; 99
เทือกเขาเหิงต้วน หรือ เทือกเขาเหิงตฺวั้น (จีน: 橫斷山脈; พินอิน: Héng duàn Shān mài; อังกฤษ: Hengduan Mountains) เป็นกลุ่มเทือกเขาขนาดใหญ่ทางตะวันตกเฉียงใต้ของจีนที่เชื่อมต่อส่วนตะวันออกเฉียงใต้ของที่ราบสูงชิงไห่-ทิเบตกับที่ราบสูงหยุนหนาน-กุ้ยโจว เทือกเขาเหิงต้วนเรียงตัวตามแนวเหนือ–ใต้ ซึ่งแยกที่ราบลุ่มทางตอนเหนือของเมียนมาออกจากที่ราบลุ่มของมณฑลเสฉวน เทือกเขานี้มีลักษณะเด่นคือแนวระลอกสูงต่ำซึ่งเกิดจากการเข้าชนกันของอนุทวีปอินเดียกับแผ่นพื้นทวีปยูเรเซีย และจากการกัดเซาะโดยแม่น้ำสายหลักสามสายที่ระบายน้ำออกจากที่ราบสูงทิเบตด้านตะวันออก คือแม่น้ำแยงซี แม่น้ำโขง และแม่น้ำสาละวิน เทือกเขาเหิงต้วนได้รับการจดทะเบียนจากองค์การยูเนสโกให้เป็นแหล่งมรดกโลกพื้นที่คุ้มครองแม่น้ำขนานสามสายแห่งยูนนาน
เทือกเขาเหิงต้วนครอบคลุมพื้นที่ส่วนใหญ่ของเขตภาคตะวันตกมณฑลเสฉวน (เรียกในภาษาจีน ชวนซี จีน: 川西) พื้นที่ทางตะวันตกเฉียงเหนือของมณฑลยูนนาน พื้นที่บางส่วนทางตะวันออกสุดของเขตปกครองตนเองทิเบต (ซีจั้ง) และ บางส่วนของมณฑลชิงไห่ตอนใต้ นอกจากนี้ยังครอบคลุมบางส่วนของรัฐคะฉิ่นตะวันออกในประเทศเมียนมา ซึ่งโดยรวมมีพื้นที่มากกว่า 600,000 ตารางกิโลเมตร เทือกเขาเหิงต้วนมีความยาวประมาณ 900 กิโลเมตร (560 ไมล์) ทอดยาวเหนือจรดใต้จากละติจูด 33 ° N ถึง 25 ° N ความกว้างตะวันตกจรดตะวันออกมีทั้งส่วนที่กว้างในตอนบนและแคบในตอนล่างในรูปทรงสามเหลี่ยมปลายแหลมหันลงทางใต้ เทือกเขาเหิงต้วนมีความกว้างประมาณ 400 กิโลเมตร (250 ไมล์) จากลองติจูด 98 ° E ถึง 102 ° E แนวเทือกเขาสี่แนวสำคัญของเทือกเขาเหิงต้วน ในภูมิภาคแม่น้ำขนานสามสาย ได้แก่ แนวเทือกเขา ชาลฺหวู่หลี่ (จีน: 沙鲁里山), แนวเทือกเขาหมางคัง (จีน: 芒康山) – ยหฺวินหลิ่ง (จีน: 云岭), แนวเทือกเขาทาเหนียนทาเวิง (จีน: 他念他翁山) – นฺวี่ (จีน: 怒山) และ แนวเทือกเขาปั๋วชูลาหลิ่ง (จีน: 伯舒拉岭) – เกาหลีก้ง (จีน: 高黎贡山)
เทือกเขาเหิงต้วนจากภาพถ่ายดาวเทียม
แผนที่ภูมิศาสตร์ทวีปเอเชีย แสดงภูมิภาคแม่น้ำขนานสามสาย - ใจกลางสำคัญของเทือกเขาเหิงต้วน ที่โยงความสัมพันธ์กันของภูมิภาคเอเชียตะวันออกเฉียงใต้ เอเชียใต้ และ เอเชียตะวันออก และแสดงการระบายน้ำจากที่ราบสูงชิงไห่ - ทิเบตที่มีรูปลักษณะเป็นแอ่งกระทะ ผ่านภูมิภาคแม่น้ำขนานสามสาย สู่ที่ราบลุ่มในเอเชียตะวันออกเฉียงใต้ และจีน
แผนที่ภูมิศาสตร์เอเชียตะวันออก แสดงการกระจุกตัวของป่าสนในเขตภูเขา และตำแหน่งของเมืองลี่เจียง ในเขตเทือกเขาเหิงต้วน
แกลอรี

ธารน้ำแข็งไห่หลัวกั่วบนทางลาดเขาก้งก๋า (Mount Gongga; Minya Konka) มณฑลเสฉวน
ยอดเขา Chenrezig มองจากแม่น้ำ Yading Xin ทางตะวันตกเฉียงของมณฑลเสฉวน ยอดสูงสุดบนบนเทือกเขา Yading
ยอดเขา Jampelyang บนเทือกเขาย่าติง (Yading) ตะวันตกเฉียงใต้ของมณฑลเสฉวน
ทุ่งหญ้าชองกูและเชิงเขาชานาดอร์เจที่ปกคลุมไปด้วยต้นสนซึ่งมีหิมะปกคลุมด้านหลัง ในเทือกเขาย่าติง (Yading)
ทะเลสาบเชิงเขาชานาดอร์เจ
ภาพถ่ายระยะไกลแสดงเมืองลี่เจียง มณฑลหยูนหนานและ ภูเขาหิมะมังกรหยก (ลี่เจียงเป็นเมืองขนาดใหญ่เพียงหนึ่งเดียวในเทือกเขาเหิงต้วน)
เทือกเขาGaoligongเขตแดนธรรมชาติกั้นระหว่างมณฑลหยุนหนานประเทศจีน และ ประเทศเมียนมา
อุโมงค์รถไฟ Gaoligong เชื่อมมณฑลหยุนหนานประเทศจีน กับ ประเทศเมียนมา
กลุ่มยอดเขาที่ซับซ้อนของหุบเขาต้นน้ำของแม่น้ำแยงซี ในมณฑลหยุนหนาน
เขื่อนไฟฟ้าพลังน้ำขั้นทดลองในเขตหุบเขาต้นน้ำของแม่น้ำสาละวิน(แม่น้ำนู่ในภาษาจีน)
โค้งน้ำในที่ราบลุ่มน้ำโขง (แม่น้ำหลานชาง หรือ แม่น้ำล้านช้างในภาษาจีน) เขตเมือง Baoshan มณฑลหยุนหนาน
ป่าต้นสนในเทือกเขาเหิงต้วน อำเภอ Dêgê ทางตะวันตกเฉียงเหนือของมณฑลเสฉวน
เทเมฟอส

| --- | --- |


ชื่อ
IUPAC name O,O,O′,O′-Tetramethyl O,O′-sulfanediylbis(1,4-phenylene) diphosphorothioate
ชื่ออื่น [4-(4-dimethoxyphosphinothioyloxyphenyl)sulfanylphenoxy]- dimethoxy-sulfanylidene-phosphorane
เลขทะเบียน
เลขทะเบียน CAS: 3383-96-8
3D model (JSmol): รูปภาพแบบโต้ตอบ
เคมสไปเดอร์: 5199 Y
ECHA InfoCard: 100.020.175 
KEGG: D06062 Y
MeSH: Temefos
ผับเคม CID: 5392
CompTox Dashboard (EPA): DTXSID1032484 
 InChI InChI=1S/C16H20O6P2S3/c1-17-23(25,18-2)21-13-5-9-15(10-6-13)27-16-11-7-14(8-12-16)22-24(26,19-3)20-4/h5-12H,1-4H3 YKey: WWJZWCUNLNYYAU-UHFFFAOYSA-N Y InChI=1/C16H20O6P2S3/c1-17-23(25,18-2)21-13-5-9-15(10-6-13)27-16-11-7-14(8-12-16)22-24(26,19-3)20-4/h5-12H,1-4H3Key: WWJZWCUNLNYYAU-UHFFFAOYAC 
 SMILES S=P(OC)(OC)Oc2ccc(Sc1ccc(OP(=S)(OC)OC)cc1)cc2 
คุณสมบัติ
สูตรเคมี: C16H20O6P2S3
มวลโมเลกุล: 466.46 g·mol−1  
ความหนาแน่น: 1.32 g cm-3
จุดหลอมเหลว: 30 องศาเซลเซียส (86 องศาฟาเรนไฮต์; 303 เคลวิน)
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
เทเมฟอส (อังกฤษ: Temefos, Temephos) หรือในชื่อการค้าว่า อะเบท (อังกฤษ: Abate) หรือทรายอะเบท เป็นสารฆ่าตัวอ่อนแมลงชนิดออร์กาโนฟอสเฟตอย่างหนึ่ง ใช้สำหรับกำจัดตัวอ่อนแมลงจากแหล่งน้ำ เช่น ตัวอ่อนของยุง, midge และ black fly
เช่นเดียวกับสารออร์กาโนฟอสเฟตอื่นๆ เทเมฟอสมีผลต่อระบบประสาทกลางโดยการยับยั้งเอนไซม์โคลีนเอสเทอเรส ซึ่งสำหรับตัวอ่อนแมลงนั้นเป็นพิษร้ายแรงทำให้เสียชีวิตก่อนที่จะโตเต็มวัยได้
มีการใช้เทเมฟอสอย่างแพร่หลายในประเทศกำลังพัฒนาที่มีการระบาดของโรคที่ติดต่อโดยมีแมลงเป็นพาหะโดยเฉพาะไข้เลือดออกเด็งกี ทั้งโดยภาครัฐและภาคประชาชน โดยใช้ใส่ลงในบริเวณน้ำนิ่งหรือแหล่งน้ำขังที่ไม่สามารถกำจัดได้ เพื่อยับยั้งการแพร่พันธุ์ของยุงลาย
แหล่งข้อมูลอื่น

NIOSH Pocket Guide to Chemical Hazards
International Chemical Safety Cards
Official product site
เทอร์มาแกนต์

ในยุคกลาง เทอร์มาแกนต์ (อังกฤษ: Termagant) หรือ เทอร์วากันต์ (Tervagant) เป็นชื่อเทพที่ชาวคริสต์ในยุโรปเคยเชื่อว่ามุสลิมสักการะ
ต้นกำเนิดแนวคิด

วรรณกรรมยุโรปในยุคกลางมักเรียกมุสลิมเป็นพวกนอกรีต โดยมีนามแฝงหลายชื่อ เช่น"เดอะเพย์นิมโฟ" คำพวกนี้สื่อถึงมุสลิมว่าสักการะมุฮัมมัดเป็นพระเจ้าเช่นเดียวกันกับเทพเจ้าต่าง ๆ (เทวรูป) ตั้งแต่อปอลลิโยนถึงลูซิเฟอร์ แต่หัวหน้าเทพเจ้ามักมีชื่อว่าเทอร์มาแกนต์ ในงานเขียนบางส่วน เช่นเดอะซองออฟโรลันด์ มีการกล่าวถึง "ตรีเอกภาพไม่ศักดิ์สิทธิ์" ที่ประกอบด้วย มุฮัมมัด, อปอลลิโยน และเทอร์มาแกนต์
ดูเพิ่ม

สถานีย่อยโลกวรรณศิลป์
มาเฮานด์
โมฮัมเมดัน
บรรณานุกรม

Brewer's Dictionary of Phrase and Fable, "Termagant"
Mohja Kahf, 1999. Western Representations of the Muslim Woman: From Termagant to Odalisque (Austin:University of Texas Press)
แหล่งข้อมูลอื่น

Beazley's use: Paras 4-6
เทเดน เมงกี

| 0 | 1 | 2 | 3 |
| --- | --- | --- | --- |
 เมงกีกับแมนเชสเตอร์ยูไนเต็ดในปี 2021
ข้อมูลส่วนตัว
ชื่อเต็ม:  Teden Mambuene Mengi
วันเกิด:   (2002-04-30) 30 เมษายน ค.ศ. 2002 (22 ปี)
สถานที่เกิด:  แมนเชสเตอร์, อังกฤษ
ส่วนสูง:  6 ft 0 in (1.83 m)
ตำแหน่ง:  เซ็นเตอร์แบ็ค
ข้อมูลสโมสร
สโมสรปัจจุบัน:  ลูตันทาวน์
หมายเลข:  15
สโมสรเยาวชน
0000–2019:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2019–2023 |  แมนเชสเตอร์ยูไนเต็ด |  0 |  (0) |
| 2021 |  → ดาร์บีเคาน์ตี (ยืม) |  9 |  (0) |
| 2022 |  → เบอร์มิงแฮมซิตี (ยืม) |  9 |  (0) |
| 2023– |  ลูตันทาวน์ |  13 |  (1) |
ทีมชาติ‡
| 2016 |  England U15 |  2 |  (0) |
| 2018 |  England U16 |  4 |  (0) |
| 2018–2019 |  England U17 |  6 |  (0) |
| 2019 |  England U18 |  4 |  (0) |
| 2021 |  England U20 |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21:00, 16 March 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16:00, 28 November 2019 (UTC)
เทเดน  แมมบูน เมงกี (อังกฤษ: Teden Mambuene Mengi; เกิด 30 เมษายน พ.ศ. 2545) เป็นนักฟุตบอลอาชีพชาวอังกฤษที่เล่นเป็นเซ็นเตอร์แบ็ค ให้กับลูตันทาวน์
อาชีพระดับสโมสร

เมงกีเล่นหลายครั้งให้กับทีม  U-16, U-18 และ U-23 ของยูไนเต็ด เขาปรากฏตัวครั้งแรกของยูไนเต็ดในศึก U18 พรีเมียร์ลีกที่พบซันเดอร์แลนด์ เมื่อวันที่ 28 ตุลาคม พ.ศ. 2560  เขาเซ็นสัญญาอาชีพฉบับแรกในเดือนกันยายน พ.ศ. 2562  เขาลงเล่นสามเกมให้กับทีมยู -21 ของยูไนเต็ดในรายการ EFL Trophy ปี 2019–20 เปิดตัวกับลินคอล์นซิตี้ในวันที่ 1 ตุลาคม พ.ศ. 2562  เขาเข้าไปในทีมอาวุโสของยูไนเต็ดเป็นครั้งแรกในฐานะตัวสำรองที่ไม่ได้ลงในการแข่งขันยูโรป้าลีกกับแอสตานาเมื่อวันที่ 28 พฤศจิกายน พ.ศ. 2562
เมื่อวันที่ 5 สิงหาคม พ.ศ. 2563 เมงกีได้เปิดตัวระดับอาวุโสของเขาในฐานะตัวสำรองในการแข่งขันยูโรป้าลีกกับลัสค์ เมงกีได้รับการเลื่อนชั้นขึ้นสู่ทีมชุดแรกในวันที่ 17 กันยายน 2020 ก่อนฤดูกาล 2020–21
เทเรนซ์ สแตมพ์

| เทเรนซ์ สแตมพ์ |
| --- | --- |

สารนิเทศภูมิหลัง
เกิด:  (1939-07-22) 22 กรกฎาคม ค.ศ. 1939 (85 ปี) เทเรนซ์ เฮนรี สแตมพ์
คู่สมรส: เอลิซาเบธ โอ'รอค (2002-2008)
อาชีพ: นักแสดง
ปีที่แสดง: ค.ศ. 1962 - ปัจจุบัน
เทเรนซ์ เฮนรี สแตมพ์ (อังกฤษ: Terence Henry Stamp) นักแสดงภาพยนตร์ และละครเวทีชาวอังกฤษ ผู้เคยได้รับการเสนอชื่อเข้าชิงรางวัลนักแสดงนำชายยอดเยี่ยม รางวัลออสการ์ มีผลงานแสดงในหลายหลายรูปแบบ ตั้งแต่ ค.ศ. 1962 ต่อเนื่องจนถึงปัจจุบันเป็นเวลา 62 ปี
เทเรนซ์ สแตมพ์ เกิดและเติบโตในย่านอีสต์เอนด์ของลอนดอน บิดาเป็นทหารเรือ จึงเติบโตภายใต้การเลี้ยงดูของมารดา ป้าและยาย  โดยใฝ่ฝันจะเป็นนักแสดงมาตั้งแต่เด็ก เขาเริ่มมีผลงานการแสดงครั้งแรกเมื่ออายุ 23 ปี จากผลงานเรื่อง Billy Budd กำกับโดยปีเตอร์ อุสตินอฟ ดัดแปลงจากวรรณกรรมของเฮอร์แมน เมลวิลล์ และมีชื่อเสียงโด่งดังในระดับนานาชาติตั้งแต่ผลงานชิ้นแรก ได้รับการเสนอชื่อเช้าชิงรางวัลออสการ์ และรางวัลบาฟตา และได้รับรางวัลลูกโลกทองคำในสาขานักแสดงหน้าใหม่ ประจำปี ค.ศ. 1962  โดยในปีเดียวกันนั้น เขาได้แสดงในภาพยนตร์เรื่อง Term of Trial ประกบคู่กับลอว์เรนซ์ โอลิเวียร์
เทเรนซ์ สแตมพ์ ได้ร่วมงานกับผู้กำกับภาพยนตร์ชั้นนำอีกหลายคน เช่น วิลเลียม ไวย์เลอร์ โจเซฟ โลซีย์ จอห์น เชลสซิงเจอร์ เฟเดอริโก เฟลลินี ปิแอร์ เปาโล พาโซลินี ไมเคิล ชิมิโน โอลิเวอร์ สโตน ฯลฯ
ผลงานที่เป็นที่จดจำของเทเรนซ์ สแตมพ์ คือ บทบาท นายพลซ็อด ผู้ร้ายชาวดาวคริปตัน จากภาพยนตร์ ซูเปอร์แมน (1978) ซูเปอร์แมน 2 (1980)  และพากย์เสียงพ่อของคลาร์ก เคนท์ ในภาพยนตร์ซีรีส์ สมอลล์วิลล์ ในปี 2003
อีกผลงานที่เป็นที่จดจำ คือบทเกย์นักเต้นคาบาเรต์ ในภาพยนตร์ออสเตรเลีย The Adventures of Priscilla, Queen of the Desert (1994) คู่กับกาย เพียร์ซ และฮิวโก วีฟวิง  และบทบาทรับเชิญใน สตาร์ วอร์ส เอพพิโซด 1
ด้านชีวิตส่วนตัว เทเรนซ์ สแตมพ์ เคยออกเดทและใช้ชีวิตอยู่กับจูลี คริสตี นักแสดงอังกฤษ บริจิตต์ บาร์โดต์ นักแสดงฝรั่งเศส และสมรสกับนักเภสัชวิทยาชาวออสเตรเลีย-สิงคโปร์ ชื่ออลิซาเบธ เป็นเวลา 6 ปีระหว่าง ค.ศ. 2002 ถึง 2008
แหล่งข้อมูลอื่น

Terence Stamp website
Terence Stamp ที่อินเทอร์เน็ตมูวีเดตาเบส
เทอร์โบ (ภาพยนตร์)

| เทอร์โบ |
| --- | --- |
โปสเตอร์ภาพยนตร์
กำกับ: David Soren
เขียนบท: David Soren Robert Siegel Darren Lemke
อำนวยการสร้าง: Lisa Stewart
นักแสดงนำ: Ryan Reynolds Paul Giamatti Michael Peña Snoop Dogg Maya Rudolph Michelle Rodriguez Samuel L. Jackson
กำกับภาพ: Chris Stover Wally Pfister (visual consultant)
ตัดต่อ: James Ryan
ดนตรีประกอบ: Henry Jackman
บริษัทผู้สร้าง: DreamWorks Animation 
ผู้จัดจำหน่าย: 20th Century Fox
วันฉาย:   24 มิถุนายน ค.ศ. 2013 (2013-06-24) (CineEurope, Barcelona)  17 กรกฎาคม ค.ศ. 2013 (2013-07-17) (United States) 
ความยาว: 96 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 135 ล้านดอลล่าร์สหรัฐ
ทำเงิน: 31,203,000 ดอลล่าร์สหรัฐ
เทอร์โบ (อังกฤษ: Turbo) เป็นภาพยนตร์คอมพิวเตอร์แอนิเมชัน 3 มิติ แนวกีฬาตลกอเมริกันในปี 2013 ผลิตโดยดรีมเวิร์กสแอนิเมชัน และจัดจำหน่ายโดยทเวนตีท์เซนจูรีฟอกซ์ ภาพยนตร์เรื่องนี้เกิดจากความคิดของเดวิด ซอเรน ซึ่งเป็นผู้กำกับ และเรื่องนี้ก็เป็นเรื่องแรกที่เขาได้ทำหน้าที่กำกับด้วย โดยนำเสนอเรื่องราวของหอยทากธรรมดาตัวหนึ่งชื่อว่า เทอร์โบ ผู้มีความฝันที่อยากจะเป็นหอยทากที่เร็วที่สุดในโลก ภาพยนตร์นี้เข้าฉายในวันที่ 17 กรกฎาคม ค.ศ. 2013 และมีทีมพากย์ประกอบไปด้วย ไรอัน เรย์โนลส์, พอล กีอามัตติ, มิชาเอล ปีนา, สนูป ด็อกก์, มายา รูดอล์ฟ, มิเชลล์ ราดรีเกซ และ ซามูเอล แอล. แจ็กสัน
เทอร์โบได้รับผลตอบรับเชิงบวก แม้ว่าจะทำรายได้เพียง 282.5 ล้านดอลลาร์สหรัฐ จากงบประมาณ 127 ล้านดอลลาร์สหรัฐ ละครโทรทัศน์ซึ่งอิงจากภาพยนตร์ ชื่อว่า เทอร์โบฟาสต์ ได้ถูกวงแผนการผลิตในช่วงหนึ่งปีก่อนที่ภาพยนตร์จะฉาย โดยละครโทรทัศน์ได้ออกอากาศครั้งแรกทางเน็ตฟลิกซ์เมื่อวันที่ 24 ธันวาคม ค.ศ. 2013
เทอร์โบถูกเสนอชื่อเข้าชิงรางวัลหลายรายการ ได้แก่ แอนนีอะวอร์ด, โกลเดนเทรลเลอร์อะวอร์ด, แซตเทิลไลต์อะวอร์ด และบริติชอะคาเดมีชิลเดรนส์อะวอร์ด แม้ว่าสุดท้ายแล้วจะไม่ได้รับรางวัลใด ๆ เลยก็ตาม
นักพากย์

ไรอัน เรย์โนลส์ พากย์เป็น ทีโอ หรือ เทอร์โบ หอยทากผู้มีความฝันอยากเป็นนักแข่งรถที่คว้าแชมป์อินเดียแนโพลิส 500
พอล กีอามัตติ พากย์เป็น เช็ต พี่ชายของเทอร์โบ
มิชาเอล ปีนา พากย์เป็น ติโต โลเปซ คนขับรถบรรทุกซึ่งเปิดร้านทาโก "ดอสบรอส" ผู้กลายมาเป็นเพื่อนของเทอร์โบ
สนูป ด็อกก์ พากย์เป็น สมูฟมูฟ หอยทากผู้มีความยืดหยุ่น
มายา รูดอล์ฟ พากย์เป็น หอยทากเบิร์น
มิเชลล์ ราดรีเกซ พากย์เป็น ปาซ ช่างยนต์ที่สตาร์ไลท์พลาซา
ซามูเอล แอล. แจ็กสัน พากย์เป็น วิปแลช หัวหน้ากลุ่มหอยทากสตาร์ไลท์พลาซา
ลูอิซ กุซมัน พากย์เป็น แองเจโล โลเปซ พี่ชายของติโต และเป็นคนขับรถบรรทุกร้านทาโก "ดอสบรอส"
บิล ฮาร์เดอร์ พากย์เป็น กาย กักเน แชมป์อินดี 500 ชาวฝรั่งเศส-แคนาดา
ริชาร์ด เจนกินส์ พากย์เป็น บ็อบบี เจ้าของร้านในสตาร์ไลท์พลาซาผู้ทำเปลือกหอยทาก
เคน จง พากย์เป็น คิม-ลี ช่วงทำเล็บที่สตาร์ไลท์พลาซา
เบน ชวาตซ์ พากย์เป็น สกิดมาร์ก
เคิร์ตวูด สมิท พากย์เป็น ซีอีโอของอินเดียแนโพลิสมอเตอร์สปีดเวย์
ไมค์ เบล พากย์เป็น หอยทากขาว ไวท์ชาโดว์
ดาริโอ ฟรานชิตตี พากย์เป็น นักท่องเที่ยวชายชาวสกอตแลนด์
วิลล์ เพาเวอร์ พากย์เป็น ชาวออสเตรเลีย
มาริโอ อันเดรตติ พากย์เป็น ผู้ควบคุมอินเดียแนโพลิสมอเตอร์สปีดเวย์
พอล เพจ และ คริส พาร์เนล พากย์เป็น ผู้ประกาศ
พอล ดูเลย์ พากย์เป็น หัวหน้าหอยทาก
คริส มิลเลอร์ พากย์เป็น คนขับรถทัวร์
ลอยด์ เชอร์ พากย์เป็น ดีเจชาวสเปน
แหล่งข้อมูลอื่น

เว็บไซต์ทางการ
Turbo ที่อินเทอร์เน็ตมูวีเดตาเบส
Turbo ที่บิกการ์ตูนเดตาเบส
Turbo ที่บ็อกซ์ออฟฟิศโมโจ
Turbo ที่รอตเทนโทเมโทส์
Turbo ที่เมทาคริติก
เทือกเขาทรานส์แอนตาร์กติก

| เทือกเขาทรานส์แอนตาร์กติก |
| --- | --- |
เทือกเขาทรานส์แอนตาร์กติกในวิกตอเรียแลนด์ใกล้กับแหลมอาแดร์
จุดสูงสุด
ยอด: ภูเขาเคิร์กแพทริค
ความสูง เหนือระดับน้ำทะเล: 4,528 เมตร (14,856 ฟุต)
พิกัด: 84°20′S 166°25′E﻿ / ﻿84.333°S 166.417°E﻿ / -84.333; 166.417 
ข้อมูลทางภูมิศาสตร์
 
ทวีป: ทวีปแอนตาร์กติก
พิกัดเทือกเขา: 85°S 175°W﻿ / ﻿85°S 175°W﻿ / -85; -175
ข้อมูลทางธรณีวิทยา
อายุหิน: มหายุคซีโนโซอิก
เทือกเขาทรานส์แอนตาร์กติก (อังกฤษ: Transantarctic Mountains) เป็นเทือกเขาหินตะกอนในทวีปแอนตาร์กติกซึ่งทอดตัวยาวตั้งแต่แหลมอาแดร์ทางเหนือของวิกตอเรียแลนด์ไปจนถึงโคตส์แลนด์ การวางตัวของเทือกเขาได้แบ่งทวีปแอนตาร์กติกเป็น 2 ฝั่งคือฝั่งตะวันออกและฝั่งตะวันตก เทือกเขานี้ยังรวมกลุ่มภูเขาและเทือกเล็ก ๆ ที่แยกตัวห่างจากกันจำนวนหนึ่ง
พ.ศ. 2384 เซอร์เจมส์ คลาร์ก รอสส์เป็นคนแรกที่พบเทือกเขานี้ เพื่อเป็นเกียรติแก่เขาจึงนำชื่อท้ายของเขาไปตั้งชื่อให้กับหิ้งน้ำแข็งรอสส์ นักสำรวจแห่งชาติอังกฤษได้ข้ามผ่านเทือกเขานี้เป็นครั้งแรกระหว่างการสำรวจแอนตาร์กติก พ.ศ. 2444-2447
ภูมิศาสตร์

เทือกเขานี้ทอดตัวจากด้านหนึ่งไปอีกด้านหนึ่งของทวีปคือระหว่างทะเลรอสส์กับทะเลเวิดเดิลจึงตั้งชื่อเทือกเขานี้ตามลักษณะการทอดตัวของมัน ความยาวของเทือกเขานี้คือประมาณ 3,500 กม. ทำให้มันเป็นหนึ่งในเทือกเขาที่ยาวที่สุดในโลก แอนตาร์กแทนดีสที่ทอดตัวตั้งแต่เทือกเขาไวท์มอร์และเทือกเขาเอลส์เวิร์ทจนถึงคาบสมุทรแอนตาร์กติกมีความยาวพอ ๆ กับความยาวทรานส์แอนตาร์กติกช่วงแหลมอาแดร์ถึงเทือกเขาควีนม็อด  เทือกเขาทรานส์แอนตาร์กติกมีคว้ามกว้าง 100-300 กม. ทำให้กลายเป็นเส้นแบ่งระหว่างแอนตาร์กติกาตะวันออกกับแอนตาร์กติกาตะวันตก พืดน้ำแข็งแอนตาร์กติกตะวันออกมีอาณาเขตตั้งแต่เทือกเขานี้และฝั่งตะวันออกทั้งหมด ส่วนฝั่งตะวันตกเทือกเขานี้ติดกับทะเลรอสส์ในวิกตอเรียแลนด์ตั้งแต่แหลมอาแดร์ถึงอ่าวแม็คเมอร์โด หิ้งน้ำแข็งรอสส์ในอ่าวแม็คเมอร์โดถึงธารน้ำแข็งสกอตและพื้นที่พืดน้ำแข็งแอนตาร์กติกตะวันตกทั้งหมด
ยอดเขาและหุบเขาแห้งแล้งบางแห่งของทรานส์แอนตาร์กติกนั้นเป็นสถานที่เพียงไม่กี่แห่งในทวีปแอนตาร์กติกาที่ไม่ได้ปกคลุมด้วยน้ำแข็ง คือพื้นที่สูงกว่าระดับน้ำทะเล 4,500 เมตรและหุบเขาแห้งแล้งแม็คเมอร์โดใกล้กับอ่าวแม็คเมอร์โดเป็นแห่ลงแสดงปรากฏการณ์พิเศษในแอนตาร์กติกาเพราะเป็นภูมิประเทศที่ไม่มีหิมะและน้ำแข็งเกาะตามพื้นเนื่องจากที่นี้เป็นบริเวณที่มีหยาดน้ำฟ้าน้อยมาก ๆ ยอดเขาที่สูงที่สุดของทรานส์แอนตาร์กติกคือภูเขาเคิร์กแพทริคในเทือกเขาควีนอเล็กซานดร้ามีความสูง 4,528 เมตร ยอดเขาไม่ได้ปกคลุมด้วยน้ำแข็งแต่จะมีน้ำแข็งรอบ ๆ เรียกว่านานาทาร์ค
ชีววิทยา

เพนกวิน แมวน้ำและนกทะเลอาศัยอยู่ตามแนวชายฝั่งทะเลรอสส์ในเขตวิกตอเรียแลนด์ แต่ในทรานส์แอนตาร์กติกนั้นมีแต่แบคทีเรีย ไลเคน สาหร่ายและเห็ดรา ครั้งหนึ่งแอนตาร์กติกาเคยมีป่าปกคลุมซึ่งเป็นจำพวกสนวอลลีเมียและพืชในสกุลโนโทฟากัสแต่จากการที่อากาศค่อย ๆ เย็นขึ้นซึ่งเป็นผลจากการแยกตัวออกจากมหาทวีปกอนด์วานาทำให้ป่าเหล่านี้ค่อย ๆ หายไปเชื่อกันว่าต้นไม้ต้นสุดท้ายของแอนตาร์กติกาอยู่ที่เทือกเขานี้
แผนที่ทวีปแอนตาร์กติกา
เท็กซัส (วงดนตรี)

นักดนตรี
เท็กซัส (อังกฤษ: Texas) เป็นวงร็อกจากกลาสโกว์ สกอตแลนด์ ก่อตั้งโดยจอห์นนี แม็กเอลโฮน (อดีตวงอัลเตอด์อิมเมจและฮิปส์เวย์) ในปี 1986 โดยแสดงเปิดตัวครั้งแรกในเดือนมีนาคม 1988 ที่มหาวิทยาลัยแห่งดันดี ในสกอตแลนด์ ที่มาของชื่อวงมาจากภาพยนตร์ในปี 1984 ของวิม เวนเดอร์สเรื่อง Paris, Texas
แนวดนตรีของวงเป็นแนวบลูส์ร็อก จากอัลบั้มเปิดตัว Southside ไปจนถึงบลู-อายด์โซล จากอัลบั้ม White on Blonde ไปจนถึงดิสโก้ป็อปในอัลบั้ม Red Book
ผลงาน > อัลบั้ม

Southside (1989) UK #3 (Gold), US #88
Mothers Heaven (1991) UK #32
Ricks Road (1993) UK #18 (Gold)
White on Blonde (1997) UK #1 (6x Platinum)
The Hush (1999) UK #1 (3x Platinum)
The Greatest Hits (2000) UK #1 (6x Platinum)
Careful What You Wish For (2003) UK #5 (Gold)
Red Book (2005) UK #16 (Gold)
The BBC Sessions (2007)
เท็ดดี ดันน์

| เท็ดดี ดันน์ |
| --- | --- |

สารนิเทศภูมิหลัง
ชื่อเกิด: เอ็ดเวิร์ด วิลเคส โจไบเดน ดันน์
เกิด:  (1981-11-30) พฤศจิกายน 30, 1981 (42 ปี) เดอแรม รัฐนอร์ทแคโรไลนา สหรัฐอเมริกา
อาชีพ: นักแสดง
ปีที่แสดง: 2004 - ปัจจุบัน
เอ็ดเวิร์ด วิลเคส โจไบเดน "เท็ดดี" ดันน์ (อังกฤษ: Edward Wilkes Jobiden "Teddy" Dunn) เกิดเมื่อวันที่ 30 พฤศจิกายน ค.ศ. 1981 เป็นนักแสดงชาวอเมริกัน เป็นที่รู้จักจากบทบาทดันแคน เคนในซีรีส์ทางโทรทัศน์ของร็อบ โทมัสเรื่อง Veronica Mars โดยเขาแสดงเป็นจำนวน 44 ตอน
เทียร์ดรอปส์ออนมายกีตาร์

Error ซิงเกิลโดยเทย์เลอร์ สวิฟต์
"เทียร์ดรอปส์ออนมายกีตาร์" (อังกฤษ: Teardrops on My Guitar) เป็นเพลงของนักร้องนักแต่งเพลงแนวคันทรีป็อปชาวอเมริกัน เทย์เลอร์ สวิฟต์ เพลงเขียนโดยสวิฟต์ ร่วมกับลิซ โรส และผลิตโดยนาธาน แชปแมน และสวิฟต์คอยช่วยผลิตด้วย "เทียร์ดรอปส์ออนมายกีตาร์" ออกจำหน่ายวันที่ 13 กุมภาพันธ์ ค.ศ. 2007 โดยสังกัดบิกแมชีนเรเคิดส์ เป็นซิงเกิลที่สองจากอัลบั้ม เทย์เลอร์ สวิฟต์ (2006) ต่อมาเพลงถูกรวมในสตูดิโออัลบั้มที่สอง เฟียร์เลส (2008) รุ่นที่จำหน่ายต่างประเทศ เพลงมีแรงบันดาลใจจากประสบการณ์ของสวิฟต์กับดรูว์ ฮาร์ดวิก เพื่อนร่วมห้องที่เธอรู้สึกดีด้วย เขาไม่เคยรู้ตัวและมักปรึกษาสวิฟต์เรื่องคนรักเสมอ เป็นสิ่งที่เธอแสร้งทำเป็นถูกรัก หลายปีต่อมา ฮาร์ดวิกมาที่บ้านของสวิฟต์ แต่สวิฟต์ปฏิเสธเขา ด้านดนตรี เพลงมีความอ่อนโยนและบรรเลงนำด้วยกีตาร์โปร่ง นักวิจารณ์ตั้งคำถามว่าเพลงนี้จะเป็นคันทรีหรือ นักวิจารณ์บางกลุ่ม (เช่น เกรดี สมิธ จากนิตยสารโรลลิงสโตน) กล่าวอ้างว่าประเด็นและการบรรยายเนื้อเพลงเป็นรูปแบบเพลงคันทรี แต่นักวิจารณ์อีกกลุ่ม (เช่น โรเจอร์ ฮอลแลนด์ จากนิตยสารป็อปแมตเทอส์) คัดค้านและอ้างว่าเพลงนี้เป็นแนวป็อป และเครื่องดนตรีไม่มีองค์ประกอบของดนตรีคันทรี
นักวิจารณ์มองเพลงในด้านดี ยกย่องสวิฟต์ในเรื่องการสื่อสารผ่านเสียงร้องและรูปแบบการเขียนเพลง เพลงถือว่าเป็นซิงเกิลที่แจ้งเกิดให้สวิฟต์ เนื่องจากได้รับความนิยมทั่วสหรัฐอเมริกา "เทียร์ดรอปส์ออนมายกีตาร์" ประสบความสำเร็จเชิงพาณิชย์ ขึ้นอันดับที่ 13 บนชาร์ตบิลบอร์ดฮอต 100 กลายเป็นซิงเกิลที่ทำคะแนนได้ดีที่สุดจากอัลบั้มเทย์เลอร์ สวิฟต์ และติดชาร์ตสิ้นปีของบิลบอร์ดฮอต 100 ด้วย ซิงเกิลได้รับการรับรองระดับแพลตินัมสามครั้งจากสมาคมผู้ประกอบกิจการเพลงของสหรัฐอเมริกา (RIAA) มิวสิกวิดีโอกำกับโดยเทรย์ แฟนจอย และแสดงสวิฟต์ ขณะที่เธอเห็นคนที่เธอแอบรักมีความสัมพันธ์กับผู้หญิงอีกคน วิดีโอได้เข้าชิงรางวัลเอ็มทีวีวิดีโอมิวสิกอะวอร์ด สาขา ศิลปินหน้าใหม่ยอดเยี่ยม แต่พ่ายให้กับมิวสิกวิดีโอของโทคิโอโฮเทล เพลง "เรดี, เซต, โก" เพลงถูกนำไปเล่นในการแสดงสดหลายครั้ง บางครั้งได้เล่นในนามนักร้องเปิดคอนเสิร์ตให้นักร้องคนอื่น เธอยังแสดงเพลง "เทียร์ดรอปส์ออนมายกีตาร์" ในทัวร์คอนเสิร์ตครั้งแรก เฟียร์เลสทัวร์ (2009-10) ด้วย
เบื้องหลัง

แรงบันดาลใจของสวิฟต์ในการเขียนเพลง "เทียร์ดรอปส์ออนมายกีตาร์" เกี่ยวกับการได้รู้จักกับเด็กหนุ่มขื่อ ดรูว์ ฮาร์ดวิก เพื่อนร่วมห้องที่เธอมีความรู้สึกดี ๆ ให้ ต่อมา ฮาร์ดวิกเรียนต่อเพื่อเข้าร่วมกองทัพเรือ ในระหว่างไฮสกูลปีหนึ่งที่โรงเรียนเฮนเดอร์สันวิลล์ไฮสกูล สวิฟต์และฮาร์ดวิกนั่งติดกันทุกวันในห้องเรียน ทั้งสองคนเริ่มสนิทกัน แม้ว่าสวิฟต์แอบหวังให้เป็นความสัมพันธ์แบบรักใคร่ แต่เนื่องจากฮาร์ดวิกไม่เคยรู้ตัว เขาจึงมักพูดถึงผู้หญิงที่เขาชอบให้สวิฟต์ฟังอยู่บ่อย ๆ ซึ่งเป็นสิ่งที่สวิฟต์แสร้งเป็นหลงใหลในตัวผู้หญิงคนนั้นด้วย และให้ความเห็นว่า "เธองดงามเพียงใด เธอนิสัยดีและสมบูรณ์แบบเพียงใด และที่ฉันนั่งฟังอยู่อย่างนั้น ฉันไม่ได้หมายความว่า โอ้ ฉันดีใจกับเธอด้วยนะ" ฮาร์ดวิกและคนรักของเขาในที่สุดก็ได้คบหากันได้ประมาณ 2-3 ปี สวิฟต์ไม่เคยสารภาพความรู้สึกดี ๆ กับเขา หลังออกอัลบั้มเทย์เลอร์ สวิฟต์ เขายังไม่ตระหนักถึงเจตนารมณ์ของสวิฟต์ หรือไม่ตระหนักว่ามีเพลงนี้อยู่ และก็ยังคบหากับผู้หญิงคนเดิมต่อไป หลังจาก "เทียร์ดรอปส์ออนมายกีตาร์" ออกเป็นซิงเกิล ฮาร์ดวิกพยายามโทรหาสวิฟต์ แต่สวิฟต์ไม่ได้รับสาย จากนั้นเขาฝากข้อความเสียงไว้หลายฉบับ แต่สวิฟต์รู้สึกไม่สะดวกที่จะติดต่อกลับไป
หลังออกอัลบั้มได้สองปี ขณะที่เธอกำลังออกจากบ้านไปเข้าชมกีฬาฮอกกีของทีมแนชวิลล์พรีเดเตอส์ ร่วมกับเคลลี พิกเลอร์ และแคร์รี อันเดอร์วูด ฮาร์ดวิกปรากฏตัวที่หน้าบ้านของเธอ รถยนต์คันหนึ่งจอดอยู่ ฮาร์ดวิกและเพื่อนคนหนึ่งของเขาออกจากรถมา หลังจากไม่ได้พูดคุยกันมานานสองปีครึ่ง ทั้งสองคนกลับมาคุยกัน "เขาถามว่า เฮ้ เป็นอย่างไรบ้าง ฉันก็ตอบว่า ว้าว คุณมาช้านะ ดีที่เจอคุณ แต่เราสองคนเจริญแล้ว" สวิฟต์คาดเดาถึงหลายทฤษฎีว่าทำไมฮาร์ดวิกจึงมาพบเธอที่บ้าน หนึ่งในนั้นคือเขาพยายามพิสูจน์ให้เพื่อนของเขาเห็นว่าเขาเป็นประเด็นหลักของเพลง "เทียร์ดรอปส์ออนมายกีตาร์" ความเป็นไปได้อีกอย่างหนึ่งคือเขาต้องการคืนดีความสัมพันธ์ฉันเพื่อนหรือเชื่อว่าสวิฟหต์ยังแอบชอบเขาอยู่ สวิฟต์กล่าวว่ามันจะเหมือนนิยายมากถ้าเขามาหาเธอเมื่ออัลบั้มวางจำหน่ายพอดี และเธอก็จะตอบตกลง แต่เธอได้เดินออกมาแล้ว สวิฟต์กล่าวว่า "เทียร์ดรอปส์ออนมายกีตาร์" เป็นตัวอย่างการแสดงความรู้สึกของเธอในเพลง และบางครั้งก็แสดงออกต่ออย่างอื่น เธอไม่กลัวจะใช้ชื่อแรกของฮาร์ดวิกเป็นชื่อเพลง เนื่องจากเธอเชื่อว่ามันซื้อสัตย์และอ่อนไหวมาก ซึ่งเป็นสิ่งที่เธอชื่นชอบ
ล่าสุดในปี ค.ศ. 2015 ดรูว์ถูกจับกุมในข้อหาทำร้ายร่างกายเด็ก
แหล่งข้อมูลอื่น

"Teardrops on My Guitar" มิวสิกวิดีโอบนยูทูบ (นำขึ้นโดยช่องวีโวของสวิฟต์)
Lyrics at Taylor Swift official siteเก็บถาวร 2012-12-11 ที่ เวย์แบ็กแมชชีน
เนื้อเพลงเต็มของเพลงนี้ ที่เมโทรลิริกส์
เทโมซิลลิน

| ข้อมูลทางคลินิก |
| --- | --- |
รหัส ATC: J01CA17 (WHO) 
ตัวบ่งชี้
PubChem CID: 171758
DrugBank: ?
ECHA InfoCard: 100.060.148 
 สารานุกรมเภสัชกรรม
เทโมซิลลิน (อังกฤษ: Temocillin)
เทเบิลเทนนิสทีมชิงแชมป์โลก 2024

| เทเบิลเทนนิสทีมชิงแชมป์โลก 2024 |
| --- | --- |
สนาม: ศูนย์นิทรรศการและการประชุมปูซาน</ref>
ที่ตั้ง: ปูซาน, ประเทศเกาหลีใต้
วันที่: 16–25 กุมภาพันธ์
ประเทศ: 47 (ทีมชาย 40 ทีม, ทีมหญิง 40 ทีม)
Champions
ชาย:  จีน
หญิง:  จีน
← 2022
การแข่งขันเทเบิลเทนนิสทีมชิงแชมป์โลก 2024 (อังกฤษ: 2024 World Team Table Tennis Championships) จัดขึ้นที่เมืองปูซาน ประเทศเกาหลีใต้ ตั้งแต่วันที่ 16 ถึง 25 กุมภาพันธ์ พ.ศ. 2567 ผู้ที่ผ่านเข้ารอบก่อนรองชนะเลิศของรายการได้ผ่านเข้ารอบโอลิมปิกฤดูร้อน 2024 โดยอัตโนมัติ